Diskusia k Wikipédii:Koncepcia získavania nových redaktorov

message: Začať treba vytvorením tímu.
Naša komunikácia bude prebiehať primárne neverejne mimo Wikipédie a na Wikipédii už budeme prezentovať výsledky našej práce, respektívne zdieľať medzikroky a overovať naše nápady s komunitou.
V rámci Wikimedie Slovensko už máme systém, ktorý nám umožní mať zdieľaný disk v rámci Disku Google so všetkými súbormi pod hlavičkou organizácie a takisto spoločné videohovory cez Hangouts Meet. Pre četový komunikačný kanál navrhujem Facebook Messenger, keďže ide o jeden z najrozšírenejších, ale môžeme sa pobaviť aj o iných (Signal, Telegram atď.). Kvôli zdieľaným súborom a videohovorom bude potrebné, aby mal každý člen tímu účet Google a účet na komunikačnej platforme, na ktorej sa dohodneme.
Pokiaľ sa chcete pridať do tímu, vyjadrite sa, prosím, k môjmu návrhu a potom už začnem kontaktovať ľudí osobne (cez E-mail tomuto používateľovi) a pridávať ich do jednej komunikačnej skupiny, na ktorej sa dohodneme. Potom nás čaká prvý videohovor, kde odštartujeme tento projekt.
Teším sa na spoluprácu! --Luky001 (diskusia) 10:03, 6. február 2020 (UTC)
replies: text: Teraz som na nainštaloval Hangouts Meet. Celkom rad by som ho cez víkend vyskúšal. Ozvi sa mi Luky ( mas moj mail z minula). Dakujem. --Starekolena (diskusia) 16:39, 6. marec 2020 (UTC)

text: A nakoľko je to záväzné? Na jednej strane by som rada dopomohla získaniu nových redaktorov, ich nedostatok ma už dlhodobo trápi. Na druhej strane ma ale čaká pracovne extrémne vyťažený rok, takže neviem, či mi na to napokon zostane čas a sily.--Eryn Blaireová (diskusia) 13:28, 6. február 2020 (UTC)
replies: text: :Zúččastniť sa projektu nie je záväzné. Ono čo je na Wikipédii vôbec záväzné čo sa týka účasti? Skôr by bolo dobré mať po prieskume záväzné postupy ako nováčikov udržať.--Jetam2 (diskusia) 21:17, 6. február 2020 (UTC)
replies: text: ::Zúčastniť sa nie je záväzné, ale pre úspešnosť projektu treba zohľadniť tieto faktory:

text: ::* Jadro tímu by malo byť okolo 5 ľudí dokopy. Za WMSK to budem hlavne ja a potom redaktor Lišiak. Zostáva teda ešte priestor pre 3 ďalších redaktorov. Čím flexibilnejší tím je, tým rýchlejšie a efektívnejšie sa dostaneme k nejakému výsledku. Pokiaľ sa napríklad len 4 týždne budeme dohadovať, kedy mať videohovor, lebo nikto nebude mať čas, môže to ohroziť úspešnosť celého objektu.

text: ::* Nikto nebude nikoho nútiť zostať, ale pokiaľ to vidíte tak, že prídete teraz a po dvoch-troch týždňoch odídete, tiež to nemusí byť najlepšie, lebo už získate nejaké know-how a potom znovu zasväcovať niekoho bude trvať nejaký čas.

text: ::Vedel by som si to ale predstaviť takto a zároveň to urobiť efektívne:

text: ::Mať jadro tímu 4-5 ľudí, ktorí by pracovali na projekte celý čas. No a potom by sme mohli zdieľať, s čím konkrétne potrebujeme v danom čase pomôcť, a na istý čas by sa mohli pridať ďalší podľa ich kapacít. To jadro tímu je ale dôležité, lebo to bude tou hybnou silou projektu. Keď sa nám rozpadne základný tím, rozpadne sa aj projekt. A to nechceme.

text: ::Snáď som to ozrejmil bližšie. --Luky001 (diskusia) 21:43, 6. február 2020 (UTC)
Hm, ako vidím, asi to pre mňa veľmi nie je. Ani videohovor nie je mojou obľúbenou formou komunikácia, navyše sa mi rozpadá notebook (obrazovka). Tak mi zostáva len popriať šťastie v nájdení tej zvyšnej trojky redaktorov a snáď sa pridám aspoň k tomu širšiemu okruhu.--Eryn Blaireová (diskusia) 15:26, 7. február 2020 (UTC)

text: Osobne by som veľmi rád pomohol, no pre IRL povinnosti (rodina, práca) nestíham ani pravidelne prispievať na wiki. Môžem sa pripojiť k nejakemu hovoru, prípadne prispieť názormi, ale skôr to bude štýlom, ak mám čas pomôžem. Zatiaľ to nevidím na nejakú časovo náročnejšiu pomoc. --KasciJ 07:47, 9. február 2020 (UTC)

text: Ak sa jedná o tematicky zamerané nové články, treba len tie témy vyhlásiť a ja sa pokúsim vytvoriť nové články. Ak nie, môžem pokračovať v tvorbe súvisiacich článkov s tými, ktoré už sú a obsahujú červené linky. Ja myslím, že to netreba komplikovať nejakým operačným plánom. Je to jednoduché. Len treba začať robiť...--Nelliette (diskusia) 19:59, 23. február 2020 (UTC)

text: Ja samozrejme rád pomôžem vrámci mojich možností a schopností, i keď, čo sa týka videohovorov, som skôr skeptický a tiež ich z mojej strany nevidím pozitívne. Čo sa týka získavania nových členov, ak chceme žať úspech, bude potrebné sa odieť do šatu trpezlivosti a aktívnosti. Vidím to tak na dve možnosti stojace pred nami.

text: a) širší nábor - odvážnejšia koncepcia, ktorá siaha po ľudských zdrojoch na viacerých miestach a z rôznych skupín (asi najmä prostedníctvom internetu) , tu je však potrebné si uvedomiť, že s veľkým prílivom neskúsených redaktorov súvisí aj obrovská nutnosť aktivity a podpory korektorov, šablonárov a ozdrojovačov,...úspech je zaručený len sčasti, no ak sa dostaví bude väčší

text: b) užší nábor - opatrnejšia koncepcia nadväzujúca na doterajšiu činnosť, ktorá sa orientuje na zdroje manpoweru do skupín, ktoré na to majú priamejší predpoklad pre prispievanie, t.j. študenti, dôchodcovia,...aj tu je potrebná zvýšená aktivita doterajších redaktorov, no v menšej miere, pretože možno predpokladať menší príliv hláv. Úspech tu je podľa mňa menší ako v širšom nábore, ale zase istejší. Problémom tohto smeru môže byť, že ak bude primárny úspech menší, i ten môže po istom, relatívne krátkom čase môže opadnúť celkovo.

text: Niekoľko postrehov:

text: (1) Z vlastnej skúsenosti viem, že ak Wikipédia nie je len osobitnou záležitosťou jednej osoby, ale o fungovaní a prispievaní na nej sa bavia viacerí - t.j. stane sa témou určitej skupinky, alebo páru ľudí, je väčšia šanca, že sa redaktor(i) ujm(ú)e, pretože sa tí ľudia navzájom podržia v odhodlaní prispievať. Treba na toto puto "spolupatričnosti" vedieť nadviazať a je šanca, že zisky pre W sa zdvojnásobia.

text: (2) Všetci dobre vieme, čo mnohých na editovaní odrádza, a že to zrejme nezmeníme (pomlčka, prechyľovanie,...) nebudem sa k tomu vracať lebo...lebo ale bude potrebné vplyv týchto negatívnych skúseností s W obmedziť...

text: (3) Ako som už spomenul, ak chceme nových členov, je potrebné zvýšiť aj aktivitu starších členov na W, ruku na srdce, koľko redaktorov tak v súčasnosti má podľa pravidiel hlasovacie právo? V súčasnej dobe sa mi zdá, že sa zvýšila aj aktivita niektorých starších redaktorov, no doba si bude žiadať stálejšiu aktivitu (venovanú aj tejto problematike)

text: (4) V rámci náboru bude potrebné sa zamerať aj na technické typy. V súčasnosti tu nevidím nejaké osoby, ktoré by sa v tom hlbšie vyznali, síce čo som postrehol sa po istom čase navrátil Teslaton, avšak technický stav môže byť v budúcnosti problém

text: (5) Oceňovanie, oceňovanie, oceňovanie - Ak človek nevidí, že sú jeho snahy ocenené, t.j. nemyslím hodnotne, ale že majú zmysel, že sú čítané, že siný redaktori o ne javia záujem, že im je poďakované, dostanú palec, odznak, neviem čo všetko....ak nevidí to, že jeho práca má zmysel, neudrží sa pri nej.

text: (6) Miernenie svojho tónu i tónu druhých - vieme, že na W nie sú len diplomaticky povedané, priamo najmilší ľudia, tunajšie diskusie sú plné urážok a tvrdých slov. Ak má nový redaktor s takýmto prístupom kontakt, a nikto mu neponúkne iný, milší pohľad, či sa ho nezastane proti urážkam, zbalí sa a odíde.

text: (7) Naša reč musí byť jasná - áno, áno, nie, nie - už sa to tu viackrát spomínalo, príručky W sú staršie a v niektorých ohľadoch nejasné, neefektívne a rozrobené. nikto sa do nich nepustí len tak sám od seba na začiatku. Asi netreba vytvoriť novú príručku, či návod, bude potrebné vytvoriť nejaký program W, kde bude v základných bodoch vysvetlené to najzákladnejšie (neviem či 5 pilierov W na túto úlohu postačuje, obzvlášť, keď na ne väčšina nových redaktorov nenarazí). Neviem, či by malo ísť zrovna o stránku na W, či by nebol vhodnejší napr. nejaký esteticky vytvorený obrázok (e-plagát)...neviem... Rozhodne však by tento program mal byť viditeľný, ľahko prístupný a najmä by naň mali naraziť tí, ktorí idú po prvý/druhý/tretí raz vytvárať stránky - možno by sme sa vyhli mnohým urgentom...neviem či by to šlo nejak upraviť aby to bolo viditeľné v týchto prípadoch

text: (8) Viac "osobnej" komunikácie - to, že niekomu do diskusie vycapíme šablónu je pekné, ale nič platné...podobne ak niečo revertneme bez vysvetlenia, či ak niečo vykonáme a dáme k tomu akurát tak nejaký ironický komentár pri popise zmien...no darmo čo ho to len zdeprimuje a nahnevá - slušnosť, komunikácia, adresnosť....

text: (9) Niekedy sa mi zdá, že na druhých kladieme až priveľké očakávania riešení...Starší redaktori najmä vyžadujú od nich niečo čo od nich samotných nebolo kedysi požadované. Vidno to napr. pri ozdrojovávaní článkov. Tam kde kedysi stačil výpis literatúry z ktorej sa čerpalo, dnes chceme referencie. Dajú sa robiť, dajú sa naučiť, sú šikovné, pekné...ale nemôžeme očakávať, že nový, či občasný redaktor sa tu bude polhodinu/hodinu piplať s referenciami...keď ešte pred dvomi tromi rokmi čo som si všimol vyžadované neboli/nebolo na nich lipnuté...Nebuďme formalistickí farizeji, ktorí sú k sebe zhovievavejší ako k druhým...Nezabúdzajme na svoje rané, či minulé chyby...

text: (10) Zjednodušene povedané - Nezakuklovať sa, nezatvárať oči, uši, ústa, nos....

text: (11) Byť odvážnymi...Padneme...Aj iní padli, no vstali hovorím Vám...Budeme chcieť v našej práci skončiť lebo neuvidíme úspech? Musíme sa tešiť sa z drobnejších úspechov. Oživne slovenská Wikipédia? Ak ju my nezakopeme, azda aj vstane... ScholastikosSVK (diskusia) 05:05, 24. február 2020 (UTC)
Zdravím.
replies: text: ::Z môjho pohľadu je slovenská wiki dobrovoľnícka činnosť v prospech súčasnej ale aj budúcej slovenskej internetovej komunity. Je pre mňa prekvapením ako dobre si vedie a to aj napriek tomu, že má relatívne málo aktívnych redaktorov. Moja najdôležitejšia a zatiaľ jediná poznámka: treba si najprv rozmyslieť akých nových redaktorov tu chceme a potom robiť nábor. K tejto téme bol v roku 2017 robený na Wikipédii (českej a korejskej) tento výskum
https://en.wikipedia.org/wiki/Wikipedia:WikiProject_Editor_Retention/Retain_new_editorsStarekolena (diskusia) 12:15, 24. február 2020 (UTC)
Reakcie:
*  Tu sa nerozprávame o nových článkoch, ale získavaní nových ľudí, ktorí tie články budú vytvárať. V tomto smere považujem koncepciu za potrebnú, lebo náhodnými aktivitami sa k cieľu asi nedostaneme.
*  Mojím cieľom je pochopenie, prečo ľudia neprispievajú na slovenskú Wikipédiu a zistiť, čo by ich k tomu motivovalo. Následne potom podľa toho nastaviť fungovanie vyhovujúce pre obe strany (súčasní aj noví redaktori). My máme veľa názorov, prečo ľudia asi neprispievajú, no ich dôvody môžu byť úplne iné. A to musíme zistiť (tento proces vytvárania riešenia na základe požiadaviek či potrieb konečného spotrebiteľa sa nazýva design thinking). Videohovory sú dôležité lebo nejaký ten kontakt musí byť, aby sme sa mohli porozprávať a ako tím doručiť nejaký výsledok. Takisto je to iné v tom, že tu budú jasne určení ľudia, ktorí to robia, a teda to nepôjde do stratena ako tu vo wiki diskusiách. Tím Growth pri skúmaní nováčikov išiel dokonca do terénu, ja zatiaľ nepožadujem ani osobné stretnutia. A šancu tohto projektu byť úspešným, pokiaľ bude len tu v diskusii, príliš nevidím. Čo sa týka nutnosti pripravenosti zvýšenej aktivity súčasných redaktorov: bolo by to fajn, ale ak to aj nebude, tých nových sem musíme nejako dostať, pokiaľ chceme, aby slovenská Wikipédia rástla. Takže či už s alebo bez aktivity, toto treba spraviť.
*  Bolo by super si vyberať, koho chceme, myslím však, že zatiaľ bude fajn, keď bude niekto.
Zatiaľ mi účasť potvrdil Starekolena, pokiaľ sa teda do hlavného tímu chce pridať ešte niekto, dajte mi tu, prosím, explicitne vedieť, nech viem a aby sme mohli čo najskôr začať pracovať.
--Luky001 (diskusia) 16:35, 24. február 2020 (UTC)

text: Samozrejme by som sa rád pridal, no pre časovú náročnosť video hovor nevidím reálne. Skôr to vidím na ten širší okruh. No nedá mi nespomenúť pár veci nebudem opakovať veci, ktoré už vyššie spomenul redaktor  ScholastikosSVK. Problém prečo je málo redaktorov na Wiki je slabá propagácia ako vlastne Wiki pracuje, kto stojí za ňou a hlavne ako a kto vytvára články. Z mojej vlastnej skúsenosti aké boli začiatky. Úplne na začiatku som nevedel ako na to. Pripadalo mi to veľmi zložité. Hľadal som ako teda vytvoriť článok a čo tá má byť. Bola to ťažká práca a cítil som sa ako keby ma niekto vtrhol do silnej búrky a ja som nevedel kudy kam. Navrhoval by som však vytvorenie akých si skupín na dané obory ako je: história, umenie, právo, vesmír, biografia atď..... . Fungovalo by to na princípe toho, že niektorí by vytvárali materiál, ďalší by kontrolovali pravopis a chyby a dopĺňali ďalší materiál ktorý je podstatný k danej téme. A tzv. vodcovia danej skupiny by pravidelne kontrovali a starali sa o presnosť a vecnosť článkov. Myslím, že rozdelenie na takéto skupiny bolo efektívnejšie pre zdieľanie informácii a komunikácii a posúvaní úrovne skupiny ďalej. Ďalší postreh je že by sa na Instagrame mohol vytvoriť účet skWiki (pokiaľ nie je) kde by sa dali obrázky týždňa, informácie o Wiki, rôzne podujatia a akcie atď... . Predsa ako sa hovorí „ak nejde hora k Mohamedovi, musí Mohamed k hore“. Oceňujem tvoj zápal a snahu Luky, ale tvorenie dotazníkov a grafov je taká sizyfovská práca. Ja som voči vytváraniu tímov skeptický, ktoré majú riešiť problémy. Je to ako založiť tím na riešenie zašrubovanie žiarovky, kde búdu síce riešiť ako zašrubovať žiarovku, ale budem im chýbať to pretavenie do reality. Možno neskôr vznikne tím, ktorý bude riešiť tím čo mal vymyslieť ako zašrubovať žiarovku. Tento príklad nedávam aby som niekoho zosmiešnil alebo urazil ale ako výstrahu. Sečteno podtrženo propagácia a propagácia, systém, lepšie formulované pravidlá a komunikácia. Samozrejme o tom to sa môžeme pobaviť neskôr. Róbert Jahoda (diskusia) 19:50, 25. február 2020 (UTC)
Hm... Zložitá situácia, ktorú je ťažko riešiť. Už len naši najbližší západní susedia berú prácu na tomto projekte úplne inak. Kým veľká časť Slovákov príde na wiki a vandalizuje, Česi využívajú wiki na propagáciu a vážia si možnosť byť redaktorom. Preto tam funguje systém oceňovania, ktorý pozdvihuje ich hrdosť, čo u nás nefunguje. Nevážime si sami seba, neprávom (v rámci projektu) hádžeme do jedného vreca redaktora s 5 úpravami aj dlhoročných skúsených redaktorov s desiatkami tisíc úprav. Možno aj takáto motivačná drobnosť (zavedenie prestížnych „hodností“ či „stupňov“ wiki) pomôže k zotrvaniu skúsených, no najmä udržaniu nových redaktorov. Nepochybujem, že každého z nás vždy poteší pochvala, preto verím, že to veľmi poteší a motivuje aj nováčikov... Čo sa týka zjednodušenia práce, pre novicov by mohli byť zaujímavé šablóny základného obsahu článkov - určitá štruktúra, kde bude stačiť doplniť vlastný obsah. Myslím, že zložitosť a nezrozumiteľnosť návodov odrádza a demotivuje mnohých nováčikov pri wiki zotrvať. Zo skúsenosti vidím, že málokto číta príručky a nevie, čo do článku patrí. Aj preto do DS dávam miesto linkov na príručky radšej tip na tematicky podobné články, kde jasne vidno, ako to má vyzerať... Ospravedlňujem sa za odklon od diskusie, no pri časovej zaneprázdnenosti a priorít ľudí považujem jednoduchšie riešenia za realizovateľnejšie.--Pe3kZA✉ 20:36, 25. február 2020 (UTC)

text: Ja sa určite rád pridám do teamu.

text: U mňa je názor viac-menej stále rovnaký: nemáme ani tak problém s verbovaním (recruitment) ako s udržaním (retention). IMHO máme dosť ľudí, ktorí z toho či onoho dôvodu k nám zablúdia alebo sa cielene pridajú. Problém je skôr v tom aké "uvítanie" sa im od nás dostane. V tomto máme veľké rezervy. Miesto delenia na zelených a ostrieľaných wikieditorov by som radšej robil menej rozdieľov: od nových redaktorov chceme referencie (čo je správne) ale pritom tu máme viacero wikiveteránov pre ktorých sú referencie problém a nič. Ľpieme na maličkostiach a pretláčame veci čo nie sú v zdrojoch. A podobne a podobne. Príliš to pripomína prácu a sem chodím na oddych. Darmo budeme propagovať a ukazovať a pozývať keď tu noví ľudia nemajú chuť zostať. Nemyslím si, že hodnosti ani tímu zafungujú. Aspoň u mňa nie. Nepotrebujeme tu vodcov a kontrolórov, kto si chce takú rolu neformálne vziať si vezme. Myslím si, že treba vylepšiť tunajšie správanie a nielen k novým. Na druhej strane, príručky sa určite zídu.--Jetam2 (diskusia) 18:44, 26. február 2020 (UTC)
replies: text: :V podobnom duchu odpoveď od šéfa Wiki Jimmy Wales (zábava dokonca zadarmo) : Why do Wikipedians perform these millions of hours of labor, some expended on a giant straw goat, without pay? Because they don't experience them as labor. “It's a misconception people work for free,” Wales told the site Hacker Noon in 2018. “They have fun for free.” A 2011 survey of more than 5,000 Wikipedia contributors listed “It's fun” as one of the primary reasons they edited the site. https://www.wired.com/story/wikipedia-online-encyclopedia-best-place-internet/ Starekolena (diskusia) 15:36, 27. február 2020 (UTC)

text: :Dobrý nápad od Lukyho bol vyrobiť videjká a aktualizovať návody. Hádam on zreferuje viac. Ja som preložil titulky k tomuto argentínskemu videu o pilieroch https://meta.wikimedia.org/wiki/File:%C2%BFQu%C3%A9_es_Wikipedia%3F.ogv Starekolena (diskusia) 23:39, 18. marec 2020 (UTC)

text: :To isté inštruktážne video ale odabované s vypálenými titulkami https://commons.wikimedia.org/wiki/File:5_hlavn%C3%BDch_z%C3%A1sad_(pilierov)_Wikip%C3%A9die.webm Starekolena (diskusia) 01:56, 1. apríl 2020 (UTC)
replies: text: :: Dobrá práca, díky.--Jetam2 (diskusia) 06:16, 1. apríl 2020 (UTC)
replies: text: ::: Ďakujem. Nenahráme voľačo spoločne?Starekolena (diskusia) 21:36, 2. apríl 2020 (UTC)
replies: text: :::: To by šlo, môžme dohodnúť zajtra na calle.--Jetam2 (diskusia) 06:08, 3. apríl 2020 (UTC)
thread_title:  Začiatok 

message: Novinky – zostaňte v obraze by som radil opačne: na vrchu 4. 4. 2020 pod ním 31. 3. 2020. "Pozrite si jeho návrh a poskytnite nám spätnú väzbu." je tam dvakrát akoby to boli dve rôzne veci. Starekolena (diskusia) 21:05, 5. apríl 2020 (UTC)
replies: text: @Luky001 Kedy aspoň približne podľa teba očakávaš schválenie WMF (a spustenia dotazníka)?Starekolena (diskusia) 13:43, 23. máj 2020 (UTC)
thread_title:  Prvý návrh 

message: Úchvatný nápad! Ale tento formulár by sa mal rozposlať všade možne po SK redaktoroch... aj ja som sa o ňom dozvedel len vďaka Facebooku --Hisgeomaps (diskusia) 17:05, 21. jún 2020 (UTC)
replies: text: Banner tu na wiki (beží od polnoci) by mal byť postačujúci. --Luky001 (diskusia) 09:08, 22. jún 2020 (UTC)
replies: text: :Áno, úžasný nápad! Ďakujem! :D --Hisgeomaps (diskusia) 12:25, 22. jún 2020 (UTC)
thread_title:  Super! 

message: Bolo by možné umiestniť dotazník aj na hlavnú stránku? Mnoho ľudí začína práve tam a dotazník si všimne skôr, než niečo začne hľadať (väčšia šanca, že ho vyplní). --1Mmarek (diskusia) 08:48, 22. jún 2020 (UTC)
replies: text: Na akejkoľvek stránke (aj hlavnej) ti vyskočí banner s odkazom na dotazník (v prípade, ak sa ti ešte nezobrazil, po pár klinutiach na iné stránky mne osobne zmizol). Čo sa týka hlavnej stránky samotnej, nie je to štandardnou praxou a nemyslím si, že je tam na to miesto. --Luky001 (diskusia) 09:06, 22. jún 2020 (UTC)
replies: text: :Nemáme spriatelené stránky na umiestnenie dotazníka? Je dajaká policy, že vyplňovať ho majú ľudia len z wiki?Starekolena (diskusia) 16:14, 24. jún 2020 (UTC)
thread_title:  Umiestnenie dotazníka